סאולוס צ'ילימה

סאולוס קלאוס צ'ילימה (באנגלית: Saulos Klaus Chilima; 12 בפברואר 1973 – 10 ביוני 2024) היה כלכלן ופוליטיקאי מלאווי שכיהן כסגן נשיא מלאווי. צ'ילימה נכנס לתפקידו ב-28 ביוני 2020 לצד הנשיא לזרוס צ'אקוורה. צ'ילימה שימש גם כשר לתכנון ופיתוח כלכלי, כמו גם כראש הרפורמות במגזר הציבורי, תפקיד בו כיהן בעבר גם תחת ניהולו של הנשיא לשעבר פיטר מותריקה. לפני שהצטרף לפוליטיקה, צ'ילימה מילא תפקידי מנהיגות מרכזיים בחברות בין-לאומיות שונות, כולל יוניליוור, קוקה-קולה ואיירטל .

ב-10 ביוני 2024, מטוס ובו סגן הנשיא צ'ילימה ותשעה נוסעים נוספים נעדר  כשהמריא מבירת מלאווי לילונגווה, נעלם מהרדאר ולא נחת ביעד המתוכנן, נמל התעופה מזוזו . המטוס לא הצליח לנחות בנמל התעופה בגלל ראות לקויה וקיבל הוראה לחזור ללילונגווה אך לא נחת שם. הנשיא הורה על מבצע חיפוש והצלה. ב-11 ביוני 2024, בנאום לאומה, אישר הנשיא לזרוס צ'אקוורה כי אומת מותם של צ'ילימה וכל הנוסעים במטוס בהתרסקות.

 חיים אישיים 
צ'ילימה, קתולי אדוק, היה נשוי למרי (לבית צ'יבמבו) ולהם שני ילדים, שון ואליזבת.

 קישורים חיצוניים 

 הערות שוליים 

קטגוריה:אישים שנעלמו ואותרו
קטגוריה:פוליטיקאים מלאווים
קטגוריה:הרוגי תאונות אוויריות
קטגוריה:ילידי 1973
קטגוריה:מלאווים שנפטרו ב-2024